**St. Vincent: Ο Αγαπημένος μου Άγιος** (αγγλικά: *St. Vincent*) είναι αμερικανική δραματική κωμωδία παραγωγής 2014. Η ταινία σηματοδοτεί το σκηνοθετικό ντεμπούτο του Θίνοτορ Μέλφι, ο οποίος έγραψε και το σενάριο. Η ιστορία ακολουθεί τον Βίνσεντ Μακένα, έναν εθισμένο στο αλκοόλ και στον τζόγο βετεράνο πολέμου, που αναλαμβάνει να προσέχει το 12χρονο γιο της νέας του γειτόνισας. Πρωταγωνιστούν οι Μπιλ Μάρεϊ, Μελίσα Μακάρθι, Τζέιντεν Λίμπερερ, Κρις Ο' Ντόουντ και Ναόμι Γουότς.

Η πρεμιέρα της ταινίας πραγματοποιήθηκε στο Διεθνές Φεστιβάλ Κινηματογράφου του Τορόντο το 2014 όπου και κέρδισε τη 2η θέση για το Βραβείο Κοινού Καλύτερης Ταινίας. Κυκλοφόρησε στους κινηματογράφους των Ηνωμένων Πολιτειών σε περιορισμένο κύκλωμα αιθουσών στις 10 Οκτωβρίου 2014 και έλαβε ευρύτερη διανομή στις 24 Οκτωβρίου 2014. Απέσπασε θετιά σχόλια από τους κριτικούς και έλαβε δύο υποψηφιότητες για Χρυσή Σφαίρα στις κατηγορίες Καλύτερη Ταινία - Κωμωδία/Μιούζικαλ και Α' Ανδρικού Ρόλου - Κωμωδία/Μιούζικαλ για την ερμηνεία του Μάρεϊ, ενώ η Γουότς έλαβε υποψηφιότητα για Screen Actors Guild Award Καλύτερης Γυναικείας Ερμηνείας σε Δευτεραγωνιστικό Ρόλο.

Πλοκή
-----

Η Μάγκι έχει χωρίσει από το σύζυγό της και έχει μετακομίσει σε ένα καινούριο σπίτι στο Μπρούκλιν μαζί με το 12χρονο γιο της, τον Όλιβερ. Αναγκασμένη να δουλεύει πολλές ώρες, δεν έχει άλλη επιλογή από το να αφήσει τον Όλιβερ στη φροντίδα του νέου της γείτονα, τον Βίνσεντ, έναν βετεράνο πολέμου με αυτοκαταστροφικές συνηθειες όπως το αλκοόλ και τον τζόγο. Μια παράξενη φιλία σύντομα αναπτύσσεται μεταξύ τους. Μαζί με μια έγκυο στρίπερ, τη Ντάκ, ο Βίνσεντ εντάσει τον Όλιβερ σε όλη του την καθημερινότητα, η οποία αποτελείται από αγώνες αυτοκινήτων, στριπ κλαμπς και μπαρ. Ο Βίνσεντ στην πορεία βοηθάει τον Όλιβερ να ωριμάσει, ενώ ο Όλιβερ αρχίζει να βλέπει στον Βίνσεντ κάτι που κανείς άλλος δεν μπορεί αν δει, έναν παρεξηγημένο άνδρα με καλή καρδιά.

Ηθοποιοί και χαρακτήρες
-----------------------

* Μπιλ Μάρεϊ στο ρόλο του *Βίνσεντ Μακένα*
* Μελίσα Μακάρθι στο ρόλο της *Μάγκι Μπρονστάιν*
* Τζέιντεν Λίμπερερ στο ρόλο του *Όλιβερ Μπρονστάιν*
* Ναόμι Γουότς στο ρόλο της *Ντάκα Παράμοβα*
* Κρις Ο' Ντόουντ στο ρόλο του *Αδερφού Γκέραρτι*
* Κίμπερλι Κουίν στο ρόλο της *Άνα*
* Ντόνα Μίτσελ στο ρόλο της *Σάντι*
* Τέρενς Χάουαρντ στο ρόλο του *Ζούκο*
* Ντάριο Μπαρόσο στο ρόλο του *Ρόμπερτ Οσίνσκι*
* Ρέι Ιανιτσέλι στο ρόλο του *Ρότζερ*
* Σκοτ Άντσιτ στο ρόλο του *Ντέιβιντ*

Παραγωγή
--------

Ο Θίοντορ Μέλφι έγραψε το σενάριο το 2011 και συμπεριλήφθηκε στη Μαύρη Λίστα του Χόλιγουντ με τα καλύτερα σενάριο που ακόμα δεν έχουν γυριστεί. Αρχικά φήμες έκανα λόγο ότι ο Τζακ Νίκολσον θα πρωταγωνιστούσε στην ταινία αλλά τελικά ο Μπιλ Μάρεϊ πήρε το ρόλο τον Ιούλιο του 2012. Το Μάρτιο του 2013, ο γυναικείος πρωταγωνιστικός ρόλος δόθηκε στη Μελίσα Μακάρθι. και του καθολικού ιερέα στον Κρις Ο' Ντόουντ. Τον Απρίλιο του 2013 ανακοινώθηκε η συμμετοχή της Ναόμι Γουότς στο ρόλο μιας ρωσίδας ιερόδουλης και τον επόμενο μήνα εκείνη του Σκοτ Άντσιτ στο ρόλο του πρώην συζύγου του χαρακτήρα της Μακάρθι.

Box office
----------

Με προϋπολογισμό 13.000.000 δολάρια, η ταινία *St. Vincent: Ο Αγαπημένος μου Άγιος* έκανε άνοιγμα τριημέρου στην 6η θέση με 7,7 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 44,1 εκατομμύρια δολάρια και στον υπόλοιπο κόσμο συγκέντρωσε 10,6 εκατομμύρια δολάρια. Παγκοσμίως απέφερε 54,8 εκατομμύρια δολάρια.

Βραβεία & Υποψηφιότητες
-----------------------

|
|  |
| Βραβείο | Κατηγορία | Υποψήφιος | Αποτέλεσμα |
| Χρυσές Σφαίρες | Καλύτερη Ταινία - Κωμωδία/Μιούζικαλ |  | Υποψηφιότητα |
| Α' Ανδρικού Ρόλου - Κωμωδία/Μιούζικαλ | Μπιλ Μάρεϊ | Υποψηφιότητα |
| Screen Actors Guild Awards | Καλύτερη Γυναικεία Ερμηνεία σε Δευτεραγωνιστικό Ρόλο | Ναόμι Γουότς | Υποψηφιότητα |
|

Παραπομπές
----------

1. ↑  «'The Imitation Game' Wins TIFF People's Choice Award». *WSJ*. Ανακτήθηκε στις 5 Ιανουαρίου 2015.
2. ↑  «St. Vincent: Ο Αγαπημένος μου Άγιος στο Rotten Tomatoes». *Rotten Tomatoes*. Ανακτήθηκε στις 5 Ιανουαρίου 2015.
3. 1 2  «Golden Globe Nominations 2015». hfpa.org. Αρχειοθετήθηκε από το πρωτότυπο στις 9 Ιουλίου 2015. Ανακτήθηκε στις 5 Ιανουαρίου 2015.
4. 1 2  «The 21st Annual Screen Actors Guild Awards». sagawards.org. Ανακτήθηκε στις 5 Ιανουαρίου 2015.
5. ↑  «The Hollywood Black List's best unproduced scripts of 2011: can we find a common theme?». *Telegraph.co.uk*. 13 Δεκεμβρίου 2011. Ανακτήθηκε στις 5 Ιανουαρίου 2015.
6. ↑  «The Black List 2011: Screenplay Roster». *Deadline*. 12 Δεκεμβρίου 2011. Ανακτήθηκε στις 5 Ιανουαρίου 2015.
7. ↑  «Bill Murray Joins St. Vincent de Van Nuys». *movieweb.com*. 30 Ιουλίου 2012. Αρχειοθετήθηκε από το πρωτότυπο στις 2014-05-29.. Ανακτήθηκε στις 5 Ιανουαρίου 2015.
8. ↑  «Melissa McCarthy May Join The Congregation Of 'St. Vincent De Van Nuys' With Bill Murray». *indiewire.com*. 11 Μαρτίου 2013. Αρχειοθετήθηκε από το πρωτότυπο στις 2016-01-09.. Ανακτήθηκε στις 5 Ιανουαρίου 2015.
9. ↑  «Chris O'Dowd in Talks for 'St. Vincent De Van Nuys' with Bill Murray». *firstshowing.net*. 22 Μαρτίου 2013.. Ανακτήθηκε στις 5 Ιανουαρίου 2015.
10. ↑  «Naomi Watts To Join Bill Murray, Melissa McCarthy, Chris O'Dowd in 'St. Vincent De Van Nuys'». *deadline.com*. 22 Απριλίου 2013.. Ανακτήθηκε στις 5 Ιανουαρίου 2015.
11. ↑  «Scott Adsit Cast as Melissa McCarthy's Ex-Husband in 'St. Vincent de Van Nuys'». *The Hollywood Reporter*. 19 Ιουλίου 2013.. Ανακτήθηκε στις 5 Ιανουαρίου 2015.
12. ↑  «Weinstein Co. Lands Bill Murray's Next Film, 'St. Vincent De Van Nuys' - Deadline». *Deadline*. 20 Νοεμβρίου 2012. Ανακτήθηκε στις 5 Ιανουαρίου 2015.
13. 1 2 3  «St. Vincent: Ο Αγαπημένος μου Άγιος στο Box Office Mojo». *Box Office Mojo*. Ανακτήθηκε στις 5 Ιανουαρίου 2015.

Εξωτερικοί σύνδεσμοι
--------------------

* Επίσημη ιστοσελίδα
* St. Vincent: Ο Αγαπημένος μου Άγιος στο IMDb

  


|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα St. Vincent (film)  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |